Inger og Johannes Exner

Inger Exner, født Würtzen (født 20. august 1926 i Randers), og Johannes Exner (født 25. marts 1926 i Hald ved Randers, død 16. maj 2015) er et dansk arkitektpar, hvis arbejder ikke kan skilles fra hinanden, og derfor behandles undet ét i denne artikel.

Johannes Exner var bror til guldsmeden Bent Exner.

Baggrund 
Inger Augusta Exner blev født i Randers i 1926 som datter af Frederik Emil Würtzen og Anna Simone Marcussen.

Johannes Exner var født i Hald ved Randers i 1926 som søn af et præstepar. Faderen, provst Johan Exner, var logivært for modstandsbevægelsen, som Johannes Exner også blev medlem af. 18. februar 1945 blev både Johan og Johannes Exner arresteret af Gestapo. Johannes Exner blev tævet og mishandlet i to uger og dernæst indsat i Frøslevlejren, hvorfra han 25. april blev overført til Sverige.
Parret mødte hinanden på Randers Statsskole, hvorfra de blev studenter 1945, og de fortsatte uddannelsen på Kunstakademiets Arkitektskole i København, hvor de blev færdige i 1954. Johannes Exner studerede også ved Landbohøjskolen 1945-48. Parret blev gift 30. maj 1952 og fik fire børn: Hans, Karen, Anna-Mette og Morten.

Tegnestue 
I 1958 åbnede parret egen tegnestue. Deres første store opgave var Sankt Clemens Kirke i Randers udført sammen med Knud Erik Larsen. De har tegnet flere kirker og er kendt for restaureringer især af kirker. Johannes Exner blev i 1965 lektor og leder af restaureringsafdelingen på Arkitektskolen Aarhus og var fra 1984 til 1992 professor samme sted. Exners tegnestue a/s ophørte med at eksistere, da Karen Exner, som den sidste Exner, forlod den.

I 1985 blev Johannes Exner Ridder af Dannebrog.

Arbejder i udvalg 

 Sankt Clemens Kirke (Randers Kommune) opført 1961-63
 Exners eget hus, opført 1963
 Hald Ege Kirke i Viborg, opført 1964-67
 Nørrelandskirken i Holstebro, opført 1965-69
 Jens Nielsen og Olivia Holm-Møller Museet i Holstebro, opført 1971
 Præstebro Kirke i Herlev, opført 1965-69
 Islev Kirke ved København, opført 1968-70
 Gug Kirke ved Aalborg, opført 1971-72
 Nørre Uttrup Kirke i Hvorup Sogn, opført 1975-77
 Sognehus ved Skt. Pauls Kirke i Aarhus, opført 1978
 Sædden Kirke i Esbjerg, opført 1978
 Opstandelseskirken i Albertslund, opført 1984
 Begravelseskapel til Frederik 9., Roskilde Domkirke, færdigt 1985
 Lyng Kirke, opført 1993-94
 Sognegården ved Søllerød Kirke, opført 1993
 Skæring Kirke i Århus, opført 1994
 Virklund Kirke i Silkeborg, opført 1994
 Ølby Kirke i Køge, opført 1997
 Sognegården ved Viborg Domkirke, opført 1999
 Fænøsund Park i Middelfart, opført 2005
 Orglet i Jørlunde Kirke, bygget 2009
 Rønne Theater

Restaureringer 
 Koldinghus i Kolding, restaureret 1972-94

Litteratur 
 Thomas Bo Jensen, Inger og Johannes Exner, Forlaget Ikaros Press i samarbejde med Kunstakademiets Arkitektskoles Forlag og Strandberg Publishing, 2012. .

Kilder

Eksterne henvisninger 

 ingerogjohannesexner.dk Arkitekterne Inger og Johannes Exner
 Arkitektforeningen - Læren fra Exner  Hentet 30. januar 2018
 Inger Exner – Dansk Kvindebiografisk Leksikon
 Koldinghus hjemmeside
 Bygningsværk af Inger og Johannes Exner i arkitekturbilleder.dk

Arkitekter fra Danmark
Personer fra Randers
Kunstnere på finansloven
Modernistiske arkitekter
Kirkearkitekter
Par
Personer i Kraks Blå Bog